На основу члана 148. став 7. Статута Основне школе „Никола Тесла“ у Кљајићеву, те члана 119. став 1. тачка 1) Закона о основама система образовања и васпитања („Сл. гласник РС”, бр. 88/2017, 28/2018, 10/2019 и 6/2020), члана 3. Правилника о дипломама за изузетан успех ученика у основној школи („Сл. гласник РС”, бр. 37/93 и 42/93), Школски одбор на седници одржаној дана 08.04.2021. године, једногласно је донео:

ПРАВИЛНИК

О ПОХВАЉИВАЊУ И НАГРАЂИВАЊУ УЧЕНИКА

ОШ „Никола Тесла“ - Кљајићево

I ОПШТЕ ОДРЕДБЕ

Члан 1.

Овим правилником уређују се врсте похвала (диплома) и награда за изузетан општи успех ученика у учењу и владању, изузетан успех из појединог наставног предмета - изузетан успех у савлађивању садржаја из појединог наставног предмета, односно наставне области и услови и начин додељивања похвала и диплома ученицима Основне школе „Никола Тесла“ у Кљајићеву (у даљем тексту: Школа).

Члан 2.

У циљу подстицања ученика на постизање што бољих резултата у образовно-васпитном раду и слободним активностима, Школа награђује и похваљује ученике који постижу изузетне резултате у:

– реализацији и примени наставног програма,

– успешном репрезентовању Школе на такмичењима и смотрама,

– организацији друштвено-корисних, хуманитарних и слободних активности,

– другим облицима рада дефинисаним Планом рада Школе.

Награде и похвале додељују надлежни органи Школе на основу одредаба овог правилника, у складу са Законом.

Члан 3.

Дипломе утврђене овим правилником додељују се ученику Школе на крају школовања у основној школи ако основно образовање и васпитање стекне према прописаном наставном плану и програму и у Законом прописаном року.

Диплома „Вук Караџић” додељује се ученику за изузетан општи успех у учењу и владању.

Ученику школе додељује се диплома или награда за изузетан општи успех, односно диплома за изузетан успех из појединих наставних предмета и изузетног постигнућа у било којој области рада Школе.

II ПОХВАЛЕ И НАГРАДЕ

Члан 4.

Похвале и награде додељују се ученицима за укупан успех у учењу и владању, за успех у учењу у појединим наставним предметима, као и за успешно учешће у ваннаставним активностима и признање за освојено место на такмичењима које је Школа организовала или у њима учествовала.

Награде се додељују у виду:

– диплома,

– материјалних награда (уџбеници, књиге, лектира, школски прибор и др.),

– новчаних награда,

Похвале и награде могу се дати и групи ученика за постигнути колективни успех, резултате рада и владање.

Одлуку о додели новчане награде, доноси Школски одбор, на предлог Наставничког већа и Ученичког парламента, на крају полугодишта, наставне године, као и поводом Дана Школе.

Члан 5.

Похвале могу бити за:

1) постигнут одличан успех и примерно владање;

2) изузетан општи успех у учењу и примерном владању (диплома „Вук Караџић”);

3) постигнут изузетан успех из појединих наставних предмета (посебне дипломе);

4) освојено прво, друго или треће место на општинским, окружним, републичким и међународним такмичењима и фестивалима;

5) Ученика генерације;

Похвале из става 1, тач. 2) и 5) овог члана, додељују се ученицима завршног разреда.

Члан 6.

Похвале могу бити писмене и усмене.

Усмену похвалу ученик добија за остварене резултате у учењу и понашању у току наставног периода и саопштава их одељењски старешина пред одељењем и родитељима.

Писмену похвалу одељењског старешине и Одељењског већа ученик добија за остварене резултате у учењу и понашању, као и за учешће у културној и јавној делатности Школе, на крају класификационог периода или на крају првог полугодишта и уписује се у ђачку књижицу.

Члан 7.

Похвале и награде ученицима, на предлог одељењског старешине и Одељењског већа, додељује Наставничко веће Школе.

Наставничко веће Школе утврђује да ли предложени ученици испуњавају утврђене услове за добијање одређене дипломе и доноси одлуку који ученици добијају диплому „Вук Караџић” и посебну диплому.

1. Похвале за постигнут одличан успех и примерно владање

Члан 8.

Ученици Школе који на крају наставне године постигну општи успех одличан и примерно владање, похваљују се за постигнут одличан успех и примерно владање.

2. Диплома „Вук Караџић”

Члан 9.

Диплома „Вук Караџић” додељује се ученику основне школе ако од петог до осмог разреда на крају сваке школске године:

1) постигне одличан успех из свих предмета прописаних наставним планом и програмом и примерно владање и

2) ако, поред постигнутог одличног успеха из свих предмета прописаних наставним планом и програмом и примерног владања, добије и најмање једну посебну диплому или једну од прве три награде на општинском или градском такмичењу.

Диплома „Вук Караџић”, изузетно, може да се додели ученику основне школе који из објективних разлога не постигне одличан успех у свим разредима из предмета за које је, поред залагања, потребна и одговарајућа способност, као што су: музичка култура, ликовна култура и физичко васпитање.

Ученику коме је додељена Диплома „Вук Караџић” може се доделити и једна или више посебних диплома, под условима утврђеним овим правилником.

Члан 10.

Диплому „Вук Караџић” и посебну диплому додељује Школа ученику на предлог Одељењског већа. Наставничко веће Школе утврђује да ли предложени ученици испуњавају услове утврђене правилником о дипломама за изузетан успех ученика у основној школи (Сл. гласнику РС", бр. 37/93 и 42/93) за додељивање одговарајуће дипломе и доноси одлуку којим ученицима се додељује Диплома „Вук Караџић”, а којим посебна диплома.

3. Посебна диплома

Члан 11.

Посебна диплома додељује се ученику основне школе за наставни предмет који је изучаван најмање две школске године, ако:

1) постигне најмање врло добар општи успех и примерно владање на крају сваке школске године;

2) постигне одличан успех из тог наставног предмета на крају сваке школске године;

3) добије једну од прве три награде на општинском или окружном такмичењу.

Ако није организовано општинско или градско такмичење из одређеног наставног предмета, посебна диплома додељује се ученику који, поред услова из тач. 1 и 2 овог члана, испољи посебну способност и склоност за тај наставни предмет и постигне потпуније и шире познавање његовог садржаја него што је предвиђено наставним планом и програмом.

Члан 12.

Ученику основне школе додељује се посебна диплома за следеће наставне предмете:

1) српски језик;

2) матерњи језик за ученике припаднике националне мањине;

3) страни језик;

4) историја;

5) географија;

6) биологија;

7) математика,

8) физика,

9) хемија,

10) музичка култура;

11) ликовна култура;

12) физичко васпитање,

13) техничко образовање.

Члан 13.

Ученику коме је додељена Диплома „Вук Караџић” може се доделити и једна или више посебних диплома, под условима утврђеним Правилником о дипломама за изузетан успех ученика у основној школи (Сл. гласнику РС", бр. 37/93 и 42/93)

.

Члан 14.

Диплома „Вук Караџић” и дипломе за изузетан успех из појединих предмета или наставне области додељују се ученику јавно.

4. Похвала за освојено прво, друго или треће место на општинским, окружним, републичким и међународним такмичењима и фестивалима

Члан 15.

Похвала за освојено прво, друго или треће место на општинским, окружним, републичким и међународним такмичењима и фестивалима, додељује се ученику на крају школске године, приликом доделе ђачке књижице, односно сведочанства.

5. Ученик генерације – критеријуми за избор

Члан 16.

За Ученика генерације може бити проглашен сваки ученик завршног разреда ОШ „Никола Тесла“ – Кљајићево који испуњава следеће услове:

* Да је у току школовања имао одличан успех у свим разредима;
* Да је у току школовања имао примерно владање;
* Да је у току школовања имао запажене резултате на такмичењима која су предвиђена Календаром такмичења и смотри ученика основних школе који доноси Министарство просвете и науке и технолошког развоја Републике Србије.

Кандидат за Ученика генерације може бити и ученик завршног разреда који није похађао све разреде у ОШ „Никола Тесла“ - Кљајићево.

Члан 17.

Елементи који се вреднују приликом избора ученика генерације су:

1. Успех у учењу и владању током основног школовања;
2. Успех и учешће на такмичењима из наставних предмета
3. Односи у вршњачкој заједници – одељењу и разреду;

Члан 18.

Елементи наведени у члану 3. овог Правилника бодују се на следећи начин:

# 1. Успех у учењу и владању:

* разред завршен са просечном оценом 5,00 12 бодова
* разред завршен са просешном оценом 4,80 – 4,99.........................................10 бодова
* разред завршен са просешном оценом 4,50 – 4,79...........................................8 бодова
* Вукова диплома 15 бодова
* Посебна диплома (за сваку диплому) ....................................................................1 бод

# 2. Успех на такмичењима из наставних предмета:

Бодују се такмичења предвиђена Календаром такмичења и смотри ученика основних школе који доноси Министарство просвете и науке и технолошког развоја Републике Србије.

Бодови се збрајају за све нивое такмичења из сваког предмета на коме је ученик – кандидат за ученика генерације учествовао.(општински, окружни и републички ниво такмичења)

Уколико се одржава екипно такмичење, кандидату који је био члан екипе припада 1/2 бодова предвиђених за дато место и ранг такмичења.

|  |  |  |  |
| --- | --- | --- | --- |
| Ниво такмичења | I место | II место | III место |
| општинско | 3 бода | 2 бода | 1 бод |
| окружно | 6 бодова | 5 бодова | 4 бода |
| републичко | 9 бодова | 8 бодова | 7 бода |

За учешће на напред наведеним такичењима на којим ученик није освојио нити једно од прва три места додељује му се:

* 0,5 бодова за учешће на општинском такмичењу
* 1 бод за учешће на окружном такмичењу
* 2 бода за учешће на републичком такмичењу

**3. Односи у вршњачкој заједници – одељењу и разреду:**

На основу спроведеног тајног изјашњавања ученика осмог разреда о кандидатима који су предложени за ученика генерације, које спроводи комисија за избор ученика генерације, ученику који добије већину гласова ученика који су учествовали у гласању додељују се 2 бода.

 Сваки ученик који учествује у тајном итјашњавању има право да подржи само једног кандидата за ученика генерације.

Члан 19.

Поступак избора Ученика генерације спроводи Комисија коју именује Наставничко веће, а коју чине: директор школе, педагог или психолог школе и по један наставник разредне и предметне наставе.

У комисији не могу бити наставници који су били, или су тренутно одељењске старешине предложеним кандидатима, као ни родитељ неког од предложених кандидата.

Задатак Комисије је да изврши бодовање кандидата предложених од стране Одељењског већа, према критеријумима из овог Правилника, а на основу расположиве документације коју доставља одељењски старешина.

Поступак избора Ученика генерације почиње формирањем комисије најкасније до 01. маја текуће школске године.

Одељењско веће најкасније до 01. маја предлаже кандидате за ученика генерације, а одељенске старешине предложених кандидата достављају потребне податке и доказе комисији најкасније до 01. јуна текуће школске године.

Комисија , на основу предлога одељенског већа и расположивом документацијом достављеном од стране одељенских старешина врши бодовање и сачињава ранг листу.

Комисија доставља листу предложених кандидата Наставничком већу.

Наставничко веће проглашава за Ученика генерације оног кандидата који у укупном збиру има највећи број бодова.

Ако два или више кандидата имају једнак број бодова, Наставничко веће тајним гласањем доноси одлуку који од тих кандидата ће бити проглашен за Ученика генерације.

III ПРЕЛАЗНЕ И ЗАВРШНЕ ОДРЕДБЕ

Члан 20.

Овај правилник ступа на снагу даном објављивања на огласној табли Школе, те престаје да важи Правилник о похваљивању и награђивању ученика Основне школе „Никола Тесла“ у Кљајићеву од 08.06.2018. (пречишћени текст).

М.П.

Председник Школског одбора:

 ***Ненад Драгић***

Правилник је објављен на огласној табли Школе дана: 08.04.2021. године.

 Секретар школе:

*Милутин Богдановић*